NaiveNeuron/SloPal huggingface dataset:
Zemanová, Anna, poslankyňa NR SR (2016-10-25):
Ďakujem pekne za slovo. Myslím, že vystúpenie pána poslanca Viskupiča bolo jedno excelentné vystúpenie. Podanie vecné, ktoré faktograficky popísalo situácie, ktoré nastávajú bežne pri rokovaní parlamentu, ale nielen teraz v tomto horalkovom čase, ale všeobecne, pretože rokovací poriadok je zákon, ktorý upravuje diskusiu parlamentu, v parlamente bez ohľadu na to, ktorá politická strana vládne. A tak by ten zákon aj mal byť. Pani Laššáková, ktorá sedela ako spravodajkyňa, veľmi pozorne počúvala jeho vystúpenie a prikyvovala, áno, áno, takto to bolo, keď popisoval situácie, kedy aj SMER ako v opozícii využíval všetky legitímne nástroje na to, aby poukázal na niečo, čo sa mu v tom čase nepáčilo. Jednotlive prevzal, poukázal na rôzne modelové iné situácie. Je škoda, že takáto diskusia sa naozaj nemohla viesť v pracovnom duchu niekde na nejakom pracovnom stretnutí, kde sme si mohli spoločne tieto situácie prebrať. Takto ste nás vlastne vysunuli do parlamentu. Áno, tu je to, ale tu je to „parlale“, kde máme my o zákonoch hovoriť. Ale obmedzenie diskusie, ak sa diskusia nevedie mimo parlamentných lavíc, tak jednoducho tá diskusia má mať svoj čas a má mať svoj poriadok. Myslím si, že to, čo na záver piatkového vystúpenia povedal pán podpredseda Hrnčiar aj pani Laššáková, že práve vaše vystúpenie ich ako predkladateľov, ich presvedčilo o tom, že treba hlasovať za tento nový rokovací poriadok, tak to hovorí samo osebe o tom, že vlastne vôbec, ale vôbec... (Prerušenie vystúpenia časomerom.)
Kadúc, Miroslav, poslanec NR SR (2015-04-24):
Ďakujem pekne. Pán predseda výboru, vy ste nie malú, pomerne veľkú časť svojho prejavu venovali tomu, aká bola opozícia zlá, teda vzájomnému obviňovaniu, čo urobili oni, čo teda vy nie, čo áno. A, viete, keď budeme stále pracovať takýmto spôsobom, nebude priestor na výsledky, na riešenia, na poukázanie chýb a ich nápravu. Takto to proste nemôže fungovať. A musím povedať, že ja voči pánovi ministrovi nemám nejakú osobnú animozitu, pretože pri zámere realizácie nemocnice mi vyšiel v ústrety a sme stále v intenzívnej komunikácii. Ale moje dôvody, prečo som podpísal a prečo budem hlasovať za odvolanie, sú nasledovné, a to je, že pri odvolaní pána riaditeľa žilinskej nemocnice pôsobil veľmi vajatavo, až sa javilo, že kryje tohto pána riaditeľa, čo nebolo úplne v poriadku, to bude ten prvý dôvod. A druhý dôvod, namiesto toho, aby vyvodil zodpovednosť voči tým, ktorí pochybili a poškodili zdravotníctvo, bol garantom toho, je ministrom rezortu, ktorý zabezpečil týmto ľuďom teplé miesta v Bruseli alebo na Úrade pre dohľad nad zdravotníckou starostlivosťou. Toto považujem za úplne neprípustné. A možno by som mu aj odpustil, alebo bol by som zmierlivejší, ak by bol pán minister nepopísaný list. Lenže pán minister nie je nepopísaný list, pán minister bol predtým vysoký štátny úradník, bol štátny tajomník, bol výkonná zložka ministerstva. To nie je žiadny nováčik, pán minister bol na ministerstve od začiatku. Čiže treba na to podľa mojej mienky pozerať pomerne prísne a práve preto ja za odvolanie budem hlasovať.
Kozelová, Monika, poslankyňa NR SR (2022-03-30):
... naozaj čakáte všetci, že budeme, budeme, presne to povedal pán, pán, pán poslanec Beluský, že, že či zastavíme vojnu na dva týždne, lebo potrebujeme verejné obstarávanie. Ako povedal pán poslanec Kočiš a pán poslanec Mazurek, áno, sedíte tam. Ale len sedíte chlapci (reakcie z pléna) a tam to končí. Čiže vy, čo viete o ukrajinskej kríze asi toľko ako ja o... (Prerušenie vystúpenia predsedajúcim.)
Bugár, Béla, podpredseda NR SR (2017-10-18):
Pán poslanec Fecko.
Pellegrini, Peter, predseda NR SR (2015-05-06):
Prezentujme sa a hlasujme o pridelení zákona výborom a určení lehôt na prerokovanie. (Hlasovanie.) Prítomných 119 poslancov, za hlasovalo 107, zdržali sa 9, nehlasovali 3. Konštatujem, že Národná rada pridelila návrh tohto zákona výborom, určila gestorský výbor a príslušné lehoty výborom na jeho prerokovanie v druhom čítaní. Pani poslankyňa Pavlovičová teraz uvedie hlasovanie v prvom čítaní o vládnom návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády, tlač 1471, bod 20 schváleného programu. Nech sa páči. (Hlasovanie o vládnom návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov , tlač 1471.)
Mičovský, Ján, poslanec NR SR (2014-03-18):
Ďakujem za slovo, vážený pán predseda, dobrý deň všetkým. Navrhujem, aby sa náš parlament uzniesol o tom, že prosí pána prezidenta Ivana Gašparoviča, prezidenta Slovenskej republiky, aby svoju správu o stave republiky predniesol najneskôr v termíne do 28. marca tohto roku. Odôvodnenie: Pán prezident nepredniesol správu o stave republiky od februára 2009 a bolo by veľmi šťastné a vhodné, aby sa tak stalo práve teraz, v období pred druhým kolom prezidentských volieb, aby občania sa mohli zodpovedne rozhodnúť pri svojej voľbe, aby poznali stav republiky a aby teda vedeli zvážiť všetky argumenty, ktoré im bude potrebné vedieť pri zodpovednej voľbe novej hlavy štátu. Ďakujem.
Goga, Pavol, poslanec NR SR (2018-05-10):
Ďakujem za slovo. Dámy, páni, naozaj len v krátkosti chcem povedať, že vystúpili štyria páni poslanci ku správe, a chcem oceniť, že tá rozprava bola vysoko odborná, že sa tu nepolitizovalo. Preto chcem poďakovať kolegom a vyzdvihnúť aj ten fakt, že okrem tých teórií, ktoré tu boli povedané kolegami z našej opozície, vystúpil pán župan Jaro Baška, ktorý z praxe poukázal na veci, ktoré sú naozaj z tej praktickej časti veľmi, veľmi zjavné. A to, čo povedal, s tým súhlasím, že ten zákon, ktorý sa tvoril v roku 2015 bol živým materiálom, a živý materiál zostane aj teraz po prijatí tohto zákona v odbornom vzdelávaní. Treba a chcem vyzdvihnúť aj ten fakt, že sa poukazuje aj na tie benefity, ktoré malí a strední podnikatelia či veľkopodnikatelia môžu naozaj získať pri vstupe do odborného vzdelávania, ako aj na ten fakt, že do tohto systému sa zapojili viaceré organizačné zložky. Už boli spomínané krajské rady pre odborné vzdelávanie, komisie pri VÚC-kach, ako aj zamestnávatelia a podobne. Takže to je len vítané. A ako som naznačil, za tri roky neodsudzujme nejaký materiál, ktorý je stále vo vývoji a musí sa prispôsobiť aj dobe a spoločnosti. A ešte možno jednu pripomienku a trochu ma tak zaujal ten fakt, ktorý povedal zase pán Poliačik, ale vždycky také témy pekné hodí do placu, teším sa z toho, ale trochu ma mrzí, že ak sú to indície o tom ľudskom odpade, čo si, pán poslanec, naznačil, že sú takí učitelia. Tak ja si myslím, že to by sa malo riešiť potom už trošku iným spôsobom a vysporiadaním sa s takýmito učiteľmi, pretože nechcem byť vulgárny, ale ak takýto učiteľ svoj vlastný materiál nazve ľudským odpadom, je to smutné a s tým by sa mali vysporiadať, samozrejme, učitelia, resp. žiaci. Ďakujem pekne.
M. Číž, podpredseda NR SR: (2009-10-29):
(Hlasovanie.) Prítomných 134 poslancov, za 2 poslanci, 25 poslancov proti, 107 sa zdržalo. Tento návrh sme neschválili.
Baláž, Radovan, poslanec NR SR (2019-11-28):
Pán predsedajúci, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výboru pre financie a rozpočet a ústavnoprávnemu výboru. Za gestorský výbor navrhujem výbor pre financie a rozpočet a zároveň odporúčam, aby výbory (zaznievanie gongu) predmetný návrh zákona prerokovali ihneď. Dajte o tom, prosím, hlasovať.
Hrušovský, Pavol, podpredseda NR SR (2011-07-08):
Na vystúpenie pána poslanca Horvátha sú prihlásení zatiaľ šiesti páni poslanci: Vaľová, Tomanová, Somogyi, Matovič, Jasaň a Ondruš. Končím možnosť ďalších prihlášok s faktickými poznámkami. Pani poslankyňa Vaľová.
Ľ. Vážny, minister dopravy, pôšt a telekomunikácií SR: (2008-02-13):
Vláda Slovenskej republiky návrh zákona prerokovala dňa 7. novembra 2007 a prijala k nemu uznesenie č. 951. Predloženým vládnym návrhom zákona sa zriaďuje služba mýtnej polície v rámci Železničnej polície a upravujú sa oprávnenia a povinnosti policajtov, ktorí budú zaradení na útvaroch novozriadenej služby mýtnej polície. Služba mýtnej polície je nevyhnutnou súčasťou funkčného elektronického systému výberu mýta. Bude vykonávať svoju pôsobnosť na vymedzených úsekoch diaľnic, ciest pre motorové vozidlá a ciest prvej triedy. Navrhované oprávnenia a povinnosti policajta služby mýtnej polície budú predovšetkým smerovať k zabezpečeniu efektívnej a účelnej kontroly dodržiavania povinností vyplývajúcich z novo zavedeného systému elektronického výberu mýta za užívanie vymedzených úsekov pozemných komunikácií. Vládnym návrhom zákona sa zároveň menia a dopĺňajú aj iné zákony súvisiace so zriadením a činnosťou služby mýtnej polície a s výkonom oprávnenia a povinností policajtov tejto služby. Zriadenie služby mýtnej polície bude mať dopad na štátny rozpočet a na zamestnanosť, tak ako je to uvedené v doložke finančných, ekonomických, environmentálnych vplyvov, vplyvov na zamestnanosť a podnikateľské prostredie. Dovoľujem si vás požiadať  o podporu pri prerokovávaní predloženého vládneho návrhu zákona a taktiež o jeho schválenie. Ďakujem.
Dubačová, Viera, poslankyňa NR SR (2016-09-21):
Ďakujem pekne. Pán predsedajúci, v tom prvom hlasovaní mi nefungovalo zariadenie hlasovacie. Hlasujem za. Prosím, zaznamenajte to.
M. Hort, podpredseda NR SR: (2008-03-27):
Pán spravodajca, chcete využiť možnosť záverečného slova? Nech sa páči.
Mamojka, Mojmír, poslanec NR SR (2013-12-04):
Ďakujem za slovo. Pár poznámok. Po prvé, ten prevod podlieha, samozrejme, aktuálnemu právnemu stavu a nejakému právnemu režimu, ktorý sa opiera okrem iného o zákon o správe majetku štátu, kde tento majetok je prebytočný. Trošku má principiálne prekvapuje to, že kolegovia z opozície, ktorí väčšinou hodne kritizujete štát ako zlého vlastníka, ktorý hospodáriť nevie a kde sa len rozkráda atď., teraz drukujete za to, aby určitý majetok, ktorý je prebytočný, ostal vo vlastníctve štátu. Ja sa domnievam, že keď tu pomerne často alebo ešte častejšie sme mali hovoriť o podpore vzdelávania, kultúry aj športu, tak každý subjekt, aj športový subjekt a jeho efektivita jeho činnosti je determinovaná aj majetkovým a personálnym substrátom. A neviem, či dopredu treba takto prejudikovať a prezumovať, čo aj pán poslanec Érsek, ktorého si inak považujem ako športovca aj človeka, že treba strašiť dopredu, že ktovie, čo sa raz s ním stane. Každý právny predpis – aj napísaný zlatými písmenami – sa dá vždy nejakým spôsobom obísť, ale platí starý princíp presumptio boni viri. Predpoklad slušnosti, slušného, korektného chovania. Skúsme tomu dôverovať, ja v tom nevidím žiadnu špekuláciu. Ak sa mýlime, no vylúčiť sa to nedá, ale ja si nemyslím, že je to tak. Olympijský výbor môže využiť ten majetok len na účel a poslanie, ktoré, na ktorý je, na ktorý je zriadený, na ktorý existuje. A ja chcem pevne veriť, že tomu tak bude. Nevidel by som to až tak čierne, aj keď sú tam niektoré možno skúsenosti aj tvoje, pán poslanec, ale skúsme tomu dôverovať. Ďakujem.
Číž, Miroslav, podpredseda NR SR (2015-11-11):
Vám pripomínam, že máme druhé čítanie o jednotnom informačnom systéme v cestnej doprave, keby ste si niektoré veci nechali na otázky pánovi ministrovi napríklad v interpeláciách alebo podobne. Ale keď usúdite, že takto dodržiavate rokovací poriadok, nech sa páči.
Susko, Boris, poslanec NR SR (2014-10-21):
Keďže sme schválili bod 39 spoločnej správy, o bode 40 spoločnej správy už nemôžeme hlasovať. Týmto sme hlasovali o všetkých pozmeňujúcich návrhoch. Pán predseda, v zmysle § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď. Dajte, prosím, o tomto hlasovať.
Zs. Simon, poslanec: (2008-04-11):
Ale dovoľte, aby som vám pripomenul, že distribučné centrá nadnárodných obchodných reťazcov sú mimo územia Slovenskej republiky. Budú nakupovať do týchto centier a tým pádom slovenské výrobky nebudú na obchodných pultoch super- a hypermarketoch. Už dnes na týchto pultoch je 60 % výrobkov pôvodu iného ako Slovenskej republiky. Akonáhle prikážete obchodným reťazcom Tescu, Bille, Aholdu a ďalším, aby nakupovali za takýchto tvrdých podmienok, slovenské výrobky budú radšej nakupovať mimo územia Slovenskej republiky za lacnejšie a dosiahnete, že slovenskí výrobcovia, spracovatelia nebudú sa môcť zúčastňovať na slovenskom trhu na tom podiele, ktorý majú dnes, 50 mld. korún. Vy ich pripravíte o 50-miliardový biznis. Vy šliapete po ekonomike o výrobcoch a o zázemí slovenských výrobcov a spracovateľov poľnohospodárov. Vaše vystúpenie nebolo v záujme ochrany poľnohospodárov a potravinárov, ale v záujme toho, aby neboli slovenské výrobky na pultoch super- a hypermarketoch. A môžem sa s vami aj staviť.
Sulík, Richard, predseda NR SR (2011-05-26):
Reaguje pán poslanec Slota.
Danko, Andrej, predseda NR SR (2019-05-15):
Dávam slovo spravodajcovi, ktorého určil navrhnutý gestorský ústavnoprávny výbor, poslancovi Dostálovi.
Tomanová, Viera, poslankyňa NR SR (2012-06-29):
Ďakujem pekne. Pán Kaník, ja by som len dovolila si upriamiť vašu pozornosť na to, že ešte aj doteraz je motivačný systém pomoci v hmotnej núdzi, pretože vždy sa oplatí viac pracovať vzhľadom na krátenie položky zhruba o 25 % príjmu zo závislej činnosti. Ja nechcem hovoriť všetky ostatné. Ale chcem sa vyjadriť k problematike 500 slovenských korún, ktoré boli poskytnuté dieťaťu. Vy si uvedomujete aj to, že nie všetky deti dokážu si neustále z polroka na polrok vylepšovať známky? A spýtam sa, viete vy, aká je vôbec pomoc a pomoc pre matku s tromi deťmi, ktorá zostane sama v rámci hmotnej núdze? Viete povedať, aká je pomoc?
Kollár, Boris, predseda NR SR (2021-12-14):
Prosím, prezentujme sa a hlasujeme. (Hlasovanie.) Prítomných 146 poslancov, za 76, proti 68, zdržali sa 2. (Dlhotrvajúci potlesk.) Konštatujem, že sme schválili vládny návrh zákona o kategorizácii ústavnej zdravotnej starostlivosti. (Doznievanie potlesku.) Pán poslanec Podmanický, my sme schválili už pred vami návrh, akým budeme postupovať pri tejto schôdzi, a preto vaše hlasovanie alebo váš návrh je irelevantný, tak nedám o ňom hlasovať. Už sme schválili pred vami, ako bude vyzerať schôdza. Ďalej budeme hlasovať o bode 72 programu, je to prvé čítanie o návrhu poslancov Slobodu, Zemanovej na vydanie zákona, ktorým sa dopĺňa zákon č. 245/2008 Z. z. o výchove a vzdelávaní (tlač 667). Prosím spravodajcu z výboru pre vzdelávanie, vedu, mládež a šport poslanca Karola Kučeru, aby hlasovanie uviedol. [Hlasovanie o návrhu poslancov Národnej rady Slovenskej republiky Radovana Slobodu a Anny Zemanovej na vydanie zákona, ktorým sa dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a ktorým sa dopĺňa zákon č. 597/2003 Z. z. o financovaní základných škôl, stredných škôl a školských zariadení v znení neskorších predpisov , tlač 667.]
Blaha, Ľuboš, podpredseda NR SR (2023-12-12):
Pán poslanec David Dej.
Blanár, Juraj, poslanec NR SR (2018-09-12):
Vážený pán predsedajúci, vážená snemovňa, vážená pani ministerka, ako spoločný spravodajca výboru predkladám spoločnú správu k vládnemu návrhu, ktorým sa mení a dopĺňa zákon č. 139/1998 Z. z. o omamných látkach, psychotropných látkach a prípravkoch v znení neskorších predpisov (ako tlač 995a). Predseda Národnej rady Slovenskej republiky pridelil uvedený návrh zákona na prerokovanie ústavnoprávnemu výboru a výboru pre zdravotníctvo, ktorého súčasne, ktorého súčasne určil za gestorský výbor. Výbory, ktorým bol návrh zákona pridelený, ho prerokovali, súhlasili s uvedeným návrhom zákona a odporučili Národnej rade návrh zákona schváliť s pripomienkami, ktoré sú obsiahnuté v IV. časti spoločnej správy. Gestorský výbor nedostal žiadne stanoviská poslancov, ktorí nie sú členmi výborov, ktorým bol návrh zákona pridelený. Gestorský výbor na základe stanovísk výborov k vládnemu návrhu zákona, ktorým sa mení zákon č. 139/1998 Z. z. o omamných látkach a tak ďalej (tlač 995) vyjadrených v ich uzneseniach uvedených pod bodom IV tejto správy a v stanovisku gestorského výboru odporúča Národnej rade Slovenskej republiky návrh zákona schváliť s pozmeňujúcimi a doplňujúcimi návrhmi. Spoločná správa obsahuje 7 pozmeňujúcich návrhov. Gestorský výbor navrhol, aby sa o bodoch 1 až 7 hlasovalo spoločne s návrhom gestorského výboru schváliť. Spoločná správa výborov bola schválená uznesením č. 115 z 11. septembra 2018, kde ma výbor, kde ma výbor poveril za spoločného spravodajcu predniesť spoločnú správu výboru na rokovaní Národnej rady Národnej rady Slovenskej republiky v druhom čítaní. Toľko z mojej strany, pán predsedajúci, skončil som, môžete otvoriť rozpravu.
Blaha, Ľuboš, podpredseda NR SR (2023-12-07):
Ďakujem pekne, pán poslanec. Otváram rozpravu o tomto bode programu. Hlási sa niekto do rozpravy? Nie je tomu tak. Vyhlasujem rozpravu za skončenú a prerušujem rokovanie o tomto bode programu. Pokračujeme druhým čítaním o návrhu na vyslovenie súhlasu Národnej rady Slovenskej republiky so Zmluvou medzi Slovenskou republikou a Saudskoarabským kráľovstvom o zamedzení dvojitého zdanenia v oblasti daní z príjmov a zabránení daňovému úniku, tlač 36. Odovzdávam slovo ministrovi Borisovi Suskovi, aby návrh vlády odôvodnil. (Rokovanie o návrhu na vyslovenie súhlasu Národnej rady Slovenskej republiky so Zmluvou medzi Slovenskou republikou a Saudskoarabským kráľovstvom o zamedzení dvojitého zdanenia v oblasti daní z príjmov a zabránení daňovému úniku , tlač 36.)
Šeliga, Juraj, podpredseda NR SR (2021-02-04):
Chcete reagovať, pán poslanec? Ďalší v rozprave, pán poslanec Suja, nech sa páči.
Ľ. Mušková, poslankyňa: (2002-05-30):
J. Migaš, predseda NR SR: Pán poslanec František Mikloško chce reagovať na faktické poznámky. Nech sa páči.
P. Paška, predseda NR SR: (2009-09-08):
Otváram rozpravu. Nemám písomnú prihlášku. Dávam možnosť sa prihlásiť do rozpravy ústne. Pani poslanci Novotný, Lebocký. Končím možnosť sa prihlásiť. Pán poslanec Novotný. (Reakcia z pléna.) Nie? Takže... Nevadí, nevadí, dobre. Takže pán poslanec Lebocký? Do rozpravy? (Reakcia z pléna.) Pán poslanec, rozpravu, odtiaľto.
Bugár, Béla, podpredseda NR SR (2017-06-20):
Nech sa páči, prezentujme sa a hlasujme. (Hlasovanie.) Prítomných 145, za 83, proti 7, zdržalo sa 54 poslancov, 1 nehlasoval. Návrh sme schválili. Pani poslankyne, páni poslanci, pristúpime teraz k návrhu na voľbu generálneho riaditeľa Rozhlasu a televízie Slovenska (tlač 565). Nakoľko nebol zvolený žiaden z navrhnutých kandidátov, bude teda prebiehať opakovaná voľba. Kandidáti sú dvaja, pán Václav Mika a Jaroslav Rezník. Znovu vás upozorním, že pri každom mene musíte jeden z možností, jednu, to znamená „za“, „proti“ alebo „zdržiavam sa“, zaixovať, ak to môžem vôbec takto teda označiť, ináč hlasovací lístok je neplatný. Prosím najprv všetkých overovateľov, aby vykonali jednak tajnú voľbu a potom aby sa ujali svojej funkcie. Takže pristúpime k vykonaniu tajného hlasovania. (Akt tajného hlasovania.) (Po akte tajného hlasovania.)
Gál, Gábor, poslanec NR SR (2013-02-13):
Nie. Nie.
P. Paška, predseda NR SR: (2008-03-26):
(Hlasovanie.) 139 prítomných, 78 za, 4 proti, 54 sa zdržalo, 3 nehlasovali. Konštatujem, že po opätovnom prerokovaní sme schválili zákon, ktorým sa mení a dopĺňa zákon č. 221/2006 Z. z. o výkone väzby, ktorý vrátil pán prezident Slovenskej republiky . Druhým bodom schváleného programu je návrh skupiny poslancov Národnej rady Slovenskej republiky na prijatie Vyhlásenia Národnej rady Slovenskej republiky k 20. výročiu Sviečkovej manifestácie . Je to tlač 581. Správa výboru pre ľudské práva, národnosti a postavenie žien je tlač 581a. Poprosím pána poslanca Pavla Abrhana, aby sa ujal slova.
Panáček, Milan, poslanec NR SR (2015-09-30):
Ďakujem. Pán predseda, v rozprave vystúpili štyria poslanci, poslanec Huba podal procedurálny návrh nepokračovať ďalej v rokovaní o návrhu zákona. Pán predseda, dajte najprv hlasovať o tomto procedurálnom návrhu.
Šimečka, Michal, podpredseda NR SR (2024-06-13):
Ďakujem pekne. Tým sme vyčerpali zoznam rečníkov prihlásených ústne a chcem sa, písomne, pardon, a chcem sa spýtať, či sa niekto chce prihlásiť ústne. Uzatváram možnosť prihlásiť sa ústne. Takže, pán poslanec Štefunko, prosím, máte slovo.
Danko, Andrej, predseda NR SR (2018-05-29):
Poslankyňa Grausová.
Blanár, Juraj, podpredseda NR SR (2022-12-07):
Pán poslanec a predkladateľ Boris Susko.
Buček, Jozef, poslanec NR SR (2018-12-04):
Vážený pán predsedajúci, v rozprave vystúpili páni poslanci Hrnko, pán poslanec Radovan Baláž a pán poslanec Baška, ktorí podali pozmeňujúce návrhy. Pán poslanec Hrnko dal aj návrh na vyňatie bodov 10, 11 a 13 zo spoločnej správy na samostatné hlasovanie, pán poslanec Baška bod 4 na samostatné, bod 4 spoločnej správy vyňať na samostatné hlasovanie. Pán predseda, keďže pozmeňujúce návrhy boli podané v rámci včerajšej rozpravy, dajte, prosím, hlasovať o skrátení lehoty podľa § 83 ods. 4 rokovacieho poriadku.
A. Belousovová, podpredsedníčka NR SR: (2010-03-04):
Nech sa páči, pán predseda, máte slovo.
P. Hrušovský, predseda NR SR: (2003-12-12):
(Hlasovanie.) 144 prítomných, 132 za návrh, 3 proti, 8 sa zdržalo, 1 nehlasoval. Návrh sme schválili. Poprosím pána poslanca Mikuša, aby z poverenia výboru pre financie, rozpočet a menu uviedol hlasovanie k prerokúvanému vládnemu návrhu zákona o spotrebnej dani z piva (tlač 464). Pán poslanec Jozef Mikuš.
L. Miklós, poslanec: (2008-03-26):
Druhá vec je, nelikviduje osady. Tu nie problém v tom, keby tie ceny boli také, že budú sledovať zmenu cien nehnuteľností v štáte a nezostane to na nejakých smiešnych cenách, čo určuje štát pre predaj, tak by nebol problém. Však to, čo sa vysporiadalo, sa vysporiadalo tak, že aj vlastník, aj užívateľ sa dohodli a jednoducho sa to vysporiadalo. Problém je vtedy, že my chceme nanútiť vlastníka, aby predal svoje vlastníctvo za neprimerané nízke ceny. Keď mu ponúkne užívateľ primeranú cenu, on to predá. Ale to je problém, že neprimerane a okrem toho nemá žiadnu inú možnosť, pretože on to odkúpiť nevie, pretože na čo by mu bolo 25 záhradkárskych chatiek na hektár. Čiže, keď už hovoríte o protiústavnosti, no, tak naozaj si musíme pozrieť, čo je ústavnejšie, vlastníctvo alebo prenájom. Ďakujem.
Baránik Alojz, poslanec NR SR (2022-03-16):
Prosím, pán predsedajúci, aby ste dali hlasovať o tom, že Národná rada prerokuje návrh zákona v druhom čítaní.
Sulík, Richard, predseda NR SR (2011-09-14):
Pán poslanec Martinák.
Galko, Ľubomír, poslanec NR SR (2023-11-22):
Ďakujem pekne. Mám k tomuto vystúpeniu dve poznámky. 	Prvá sa týka tých 20-tisíc mŕtvych, ktorí zomreli na covid a ktorých tu ako takú mantru opakujú niektorí predstavitelia HLAS-u, aj Erik Tomáš to včera hovoril v snahe vzbudiť nenávisť voči predstaviteľom minulej vlády. Je to podlé konanie, je to hyenizmus, je to lož, na ktorú musíme a budeme poukazovať. Druhá poznámka sa týka tých onkologických pacientov, lebo aj ja som onkologický pacient, ktorý mal šťastie, lebo môj problém odhalili lekári v roku 2018 v poslednej chvíli a zachránili ma, od vtedy som vďačný za každý jeden deň, čo som tu. Napriek tomu už budem do konca života v kontrolnej, a verím tomu, že len v kontrolnej starostlivosti, čiže ja tam chodím pravidelne a tí ľudia, v súčasnosti dnes už oveľa ťažšie prípady, ako som ja, tam sedia v tej čakárni aj so svojimi trápeniami, takže ja viem presne, o čom hovorím. My sa tu môžeme preháňať a prekárať a prieť ódami na nejaké 13. dôchodky, o ktorej táto koalícia, prednostne HLAS Petra Pellegriniho, ide okradnúť dôchodcov. Ale zdravie máme len jedno, aj život máme len jeden. A ja sa preto veľmi prihováram za to, aby tá možnosť garancie operácie pre onkologických pacientov zostala zachovaná či už na Slovensku, alebo v zahraničí. Urobte to pre tých onkologických pacientov, nie pre nás, pre politikov opozície, ale pre tých onkologických pacientov. Aby som skončil pozitívne, tak, tak chcem oceniť to, že pani ministerka Dolinková má oveľa viacej odvahy ako napríklad Erik Tomáš a sedí v tej ohrádke a počúva tie pripomienky, ktoré máme. Ďakujem pekne.
Paška, Pavol, predseda NR SR (2013-09-03):
(Hlasovanie.) 138 prítomných, 55 za, 76 proti, 7 sa zdržali. Návrh sme neschválili. Pani poslankyňa Gibalová uvedie v prvom čítaní hlasovanie o návrhu skupiny poslancov na vydanie zákona o starobnom dôchodkovom sporení, je to tlač č. 567. (Hlasovanie o bode prerokovanom na 21. schôdzi NR SR, a to o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 43/2004 Z. z. o starobnom dôchodkovom sporení a o zmene a doplnení niektorých zákonov v znení neskorších predpisov , tlač 567.)
Pellegrini, Peter, podpredseda NR SR (2020-05-13):
Ďakujem pekne, pán poslanec. Na vaše vystúpenie 
11 faktických poznámok. Končím možnosť, posledným je pán poslanec Kuffa Filip. Pán poslanec Dostál.
B. Bugár, podpredseda NR SR: (2003-01-14):
Pán spravodajca, pristúpime k dvom hlasovaniam. Nech sa páči, môžete uviesť to prvé hlasovanie.
Abrhan, Pavol, poslanec NR SR (2015-11-20):
Ďakujem pekne, pán predseda. Z úst pána poslanca Lipšica aj pána poslanca Chrena a predpokladám, že aj z vystúpenia pani poslankyne Vittekovej, je zrejmé, že zazneli závažné výhrady. A tu predkladateľa zastupuje pán minister školstva a obávam sa, že nebude vedieť zodpovedať kompetentne a odborne tieto otázky. Čiže preto navrhujem procedurálnym návrhom prerušiť rokovanie o tomto bode a pokračovať za prítomnosti pána ministra spravodlivosti. Ďakujem pekne. (Potlesk.)
Dostál, Ondrej, poslanec NR SR (2017-11-30):
Pán podpredseda Hrnčiar, nuž, áno, máte pravdu, niekedy je to tak, že poslanci v jedno volebnom období hlasujú tak a v inom volebnom období hlasujú inak. Napríklad poslanci MOST-u v predchádzajúcom volebnom období ako opoziční poslanci hlasovali za novelu zákona o štátnom občianstve, ktorou sa má zrušiť odoberanie štátneho občianstva. Teraz v tomto volebnom období ako poslanci vládnej koalície už za tú novelu nehlasovali a potom znovu za ňu hlasovali, čo teda oceňujem, a je to zmena názoru o 360 stupňov. A teda ten posledný obrat oceňujem a bol v rámci jedného volebného obdobia, nie dvoch volebných období. Ale máme tu ešte aj kratšie zmeny. Napríklad také zmrazovanie platov. Pred rokom celá vládna koalícia aj väčšina opozície hlasovala za zmrazenie platov v skrátenom legislatívnom konaní. Prešiel rok a za skrátené legislatívne konanie hlasovalo iba 30 poslancov. Ani väčšina poslancov koalície tento návrh nepodporila. Prešiel rok a aj vy ste hlasovali inak ako pred rokom a som teda veľmi zvedavý, kedy opäť sa dovŕši ten obrat na 360 stupňov. A keď si pán premiér Robert Fico buchol pästičkou a dá naspäť ten návrh, a o pár dní predpokladám, že znova to obrátite o 180, čiže v priebehu jedného roka to opäť bude o 360 stupňov. Takže moc by som s tým, že kto ako hlasoval v minulom volebnom období, neoperoval, keď máme tu príklady, že v priebehu pár dní dokážu poslanci zmeniť názor.
Přidal, Alojz, poslanec NR SR (2011-10-19):
Pán predseda, dajte, prosím, hlasovať o zákone ako celku s odporúčaním gestorského výboru návrh schváliť.
Sopko, Miroslav, poslanec NR SR (2016-05-25):
Ďakujem za slovo, pán predsedajúci. Priznávam, že keď som si to prvýkrát prečítal, tento návrh zákona, aj mne sa vynorili v hlave otázky, napríklad keďže pochádzam, teda prišiel som zo školskej praxe a vieme, že, hneď sa mi vynoril takýto príbeh, že v prípade, že nedôjde k vyplácaniu tých prídavkov, tak tí ľudia najprv pôjdu na poštu, z pošty ich pošlú na úrad a z úradu si to pôjdu vybavovať do školy, lebo sa dozvedeli, že vlastne škola nahlásila tých záškolákov, že jednoducho do tej školy nechodia. Viem si to predstaviť. Samozrejme, viem si predstaviť aj to, že na úradoch máme často ľudí, ktorí by vedeli takéto opatrenia využiť na to, aby išli po určitých ľuďoch, ktorí jednoducho nemajú tú právnu úroveň vzdelania takú, akú by sme očakávali. Každopádne si uvedomme, že toto je problém, pretože pokiaľ okamžite nezačneme riešiť problém záškoláctva týmito spôsobmi, že tá zodpovednosť tu prichádza na tých rodičov, začnú sa stále silnieť hlasy po razantnejších, výraznejších riešeniach. My už často strácame veľmi veľa času, a preto ak sa dá o tomto zákone, na ňom ďalej pracovať, veľmi pekne prosím, tak ako mi písali a rozprávali ľudia, ktorí sa pohybujú v týchto komunitách a pracujú s týmito ľuďmi, prosím všetkých, podporme ho, dajme ho druhého čítania, upravme ho spoločnými silami, nech sa tento problém začne riešiť. Ďakujem.
Ďuriš Nicholsonová, Lucia, podpredsedníčka NR SR (2019-03-28):
S reakciou na faktické poznámky, pani poslankyňa Žitňanská.
Hajko, Jozef, poslanec NR SR (2024-02-15):
Pán predsedajúci, ďakujem za slovo. Ja som mal prichystaných pár viet, ale pán Szalay ma predbehol. Skutočne to, čo povedal, tak má hlavu a pätu, je to presne tak. Ja tento zákon nemám, nemám problém podporiť, ale nie pre jeho zmysluplnosť, ale pre jeho neškodnosť, by som skôr povedal, pretože predĺžiť lehotu z 30 na 60 dní, asi to má nejaký význam, ja neviem, presne aký, počuli sme, že sa to nejaví zatiaľ ako nejaký veľký problém. Ak k takémuto kroku pristupujem, ja to vnímam tak, že urobím si nejakú analýzu a poviem si, no, 30 je málo, pretože toto, a 60 je možno dobre, a čo ak 90 alebo 45, hej, tak sa pozriem na to a ak je v tom skutočne problém, tak dospejem takýmto, takýmto spôsobom k tomu číslu, ktoré je to opodstatnené. Ale ja sa prikláňam aj k tomu, že je to taká, by som povedal hanba, keď cudzí štát vykupuje pamiatky na Slovensku, je to skutočne hanba, my by sme sa mali nad tým zamyslieť, čo s tým robiť, a preto tak, ako som včera hovoril, tak aj dnes som to pripomínal a znovu to poviem, čakal by som, čakal by som, že ministerka predloží nejaký návrh, nejakú koncepciu, nejakú predstavu, čo v tejto oblasti robiť, aby sme sa pohli ďalej. Som si istý, že by sme našli spoločnú reč, pretože my, my musíme, musíme sa nejako k tomu postaviť čelom a poviem aj prečo. Tu nejde len o to, aby nejaká budova neschátrala, aby sme ju mali pekne, pekne urobenú, rekonštruovanú a tak ďalej, tu ide o oveľa hlbšiu vec. To je úcta k našej histórii a to je tiež kultúra. Úcta k histórii znamená to, že nenecháme si spadnúť nejaký kaštieľ zo 17. storočia. To je, to je úcta k našim predkom a teda k histórii, ako som hovoril. A tá naša história sa nezačala v roku 1993, tá sa začala niekedy, no nechcem ísť zhlboka, aby ma niekto neobviňoval z nejakých konšpirácií, ale žili sme v niekoľkých štátoch posledných, ja neviem, desať, desať storočí. V niekoľkých štátoch sme žili a to je celé naša história. To znamená, ja vidím, vidím dôvody na to, aby sme robili pamätné izby pre našich, ja neviem, štúrovcov z 19. storočia, ale takisto vidím dôvod na to, aby sme si vedeli ochrániť také veci ako hrad Krásna Hôrka, aby sme dokázali prijať aj to, že sme boli súčasťou Uhorska. To je naša história a viedenský cisár bol náš kráľ tiež. Takže ja to vnímam oveľa hlbšie a práve pri takýchto návrhoch zákonov, ako sa teraz, o ktorom teraz rokujeme v parlamente, by sa tá diskusia dala otvoriť, ja by som sa mimoriadne rád do nej zapojil. Na záver poviem iba toľko, tento zákon, nevidím dôvod, aby sme nepodporili, ale opakujem, nie pre jeho zmysluplnosť, ale pre jeho neškodnosť.
Abrhan, Pavol, poslanec NR SR (2014-09-25):
Ďakujem pekne, pani predsedajúca, že ste neodolali tlakom niektorých kolegov a rozhodli veľmi správne o tom, že môžem vystúpiť v tejto rozprave, nakoľko som sa stihol do nej prihlásiť. Vážené panie poslankyne, páni poslanci, k predloženému návrhu zákona by som chcel niekoľko poznámok povedať. Prvá vec je tá, že na Slovensku máme päť druhov volieb. Z nich dva druhy volieb sú pomerné, kde volíme pomerným zastúpením a troje volieb je väčšinových, prezidentské voľby, voľby do vyššieho územného celku a komunálne voľby. Pri prezidentských voľbách aj pri voľbách do vyšších územných celkov uplatňujeme dvojkolovú voľbu. Jedinou výnimkou pritom sú voľby komunálne, kde dvojkolovú voľbu štatutárnych zástupcov neuplatňujeme. Preto tento návrh vlastne zosúlaďuje tieto tri druhy volieb s tým, že takisto ako u prezidenta, takisto ako u predsedov VÚC by boli volení aj starostovia a primátori dvojkolovou voľbou. Musím povedať, že tá genéza bola taká, že prvý zákon, ktorý sme prijímali, samozrejme, boli komunálne voľby, voľby do obcí a miest a vtedy, áno, plénum Národnej rady sa rozhodlo a zákonom schválilo to, že budú jednoduché jednokolové voľby. Pri ďalších návrhoch, aj pri prezidentských voľbách, aj pri voľbách do vyšších územných celkov, už sme vedeli, že je omnoho lepšie omnoho silnejší mandát aj pána prezidenta, aj predsedov vyšších územných celkov, aby mali tento mandát aspoň od nadpolovičnej väčšiny zúčastnených voličov. Preto v tých ďalších voľbách plénum Národnej rady rozhodlo o tom, že voľby do vyšších územných celkov aj prezidentské voľby budú dvojkolové. Tá genéza navyše bola taká, a sami to veľmi dobre viete, že od čias, keď sme schválili jednokolovú voľbu starostov a primátorov, tak sme tu v pléne Národnej rady posilňovali kompetencie starostov a primátorov, či už vymenovaním zástupcu svojho alebo schvaľovaním organizačnej štruktúry. V tom začiatku to bolo vždy tak, že na návrh starostu alebo primátora aj zástupcu aj organizačnú štruktúru schvaľovalo zastupiteľstvo. Teraz obidve tieto kompetencie prešli len a len na starostu alebo primátora. Čiže z toho dôvodu podporujem tento návrh a spolu predkladám tento návrh a uchádzam sa pri ňom aj o vašu podporu. Navyše, ako to už bolo povedané, treba povedať, že tento návrh zákona je dôležitý, aby zaznel teraz, aby sa mohli kandidáti vyjadrovať k tomu, ako si to predstavujú v budúcnosti, ale jeho účinnosť je navrhovaná od roku 2015. To znamená, že sa netýka súčasných kandidátov, netýka sa ani súčasnej vlády, lebo sa ich bude týkať až v roku 2018, keď budú ďalšie komunálne voľby. A to znamená, že to bude záležitosťou a budú to jasné pravidlá hry pre budúcu vládu, ale aj pre budúcich kandidátov v roku 2018. Preto vás, prosím, aby ste tento návrh podporili a postúpili do druhého čítania. Ďakujem pekne.
Kollár Boris, predseda NR SR (2023-06-28):
Prosím, prezentujme sa a hlasujeme. (Hlasovanie.) Prítomných 147, za 73, 12 proti, zdržalo sa 62. Konštatujem, že Národná rada neschválila uznesenie k programu stability. Pokračujeme hlasovaním o návrhu skupiny poslancov na prijatie uznesenia Národnej rady k stanovisku Slovenskej republiky k hlasovacím právam Slovenskej republiky v inštitúciách a orgánoch Európskej únie, je to tlač 1729. Prosím spravodajcu z výboru pre európske záležitosti, poslanca Petra Kmeca, aby hlasovanie uviedol. (Hlasovanie o návrhu skupiny poslancov Národnej rady Slovenskej republiky na prijatie uznesenia Národnej rady Slovenskej republiky k stanovisku Slovenskej republiky k hlasovacím právam Slovenskej republiky v inštitúciách a orgánoch Európskej únie , tlač 1729.)
Danko, Andrej, podpredseda NR SR (2024-10-02):
Poslanec Sabo. Pripraví sa poslanec Šimečka.
P. Hrušovský, podpredseda NR SR: (2002-05-15):
(Hlasovanie.) 108 prítomných, 107 za, 1 nehlasoval. Návrh sme schválili. Poprosím teraz pána poslanca Gašparoviča, ktorého poveril gestorský výbor, aby uvádzal jednotlivé návrhy k prerokovávanému vládnemu návrhu zákona, ktorým sa mení a dopĺňa zákon 140/1961 Zb. Trestný zákon v znení neskorších predpisov . Pán poslanec Gašparovič.
Bugár, Béla, doterajší podpredseda NR SR (2012-04-04):
Mária Janíková.
M. Číž, podpredseda NR SR: (2007-02-08):
Vážené kolegyne, kolegovia, šiestu otázku položil pán poslanec Branislav Bačík a položil ju ministrovi hospodárstva Slovenskej republiky Ľubomírovi Jahnátkovi. Otázka znie: „Vážený pán minister, chcem sa vás spýtať, že či ministerstvo skutočne plánuje výstavbu 5. bloku jadrovej elektrárne v Mochovciach? Ak áno, tak v akom časovom horizonte?“ Za neprítomného ministra Ľubomíra Jahnátka bude odpovedať minister dopravy Ľubomír Vážny. Má slovo, poprosím oznámiť ukončenie odpovede.
P. Paška, predseda NR SR: (2008-04-02):
(Hlasovanie.) 142 prítomných, 78 za, 59 proti, 5 sa zdržalo. Konštatujem, že sme postúpili návrh zákona do druhého čítania.
Sulík, Richard, poslanec NR SR (2013-06-27):
... len vstupuje tam do hry nejaký sudca, ktorý strká nos do môjho súkromného až intímneho života. Hovorí sa, že kto sa druhýkrát ožení, Pali, toto je teraz pre teba, možno ťa to bude zaujímať, hovorí sa, že kto sa druhýkrát ožení, si ten rozvod nezaslúžil. Ja napríklad by som sa možno oženil druhýkrát, ale ja si dobre spomínam, jak nejaká mladá sudkyňa ma tam cvičila, kedy ste prvý krát, kedy ste naposledy, čo bolo medzitým a prečo to nebolo častejšie a ako to bolo pri tom a na čo ste pritom mysleli, nepríjemné, nechutné otázky. Pán Gál, vôbec nemusím mať ja za sebou 500 rozvodov, aby som vedel o tomto niečo povedať, mne stačí bohato jeden a je to zážitok, teraz nehovorím, že budem mať celoživotnú traumu, ale bolo to nepríjemných 40 minút, 45 minút, čo nejaká mladá žabka sa rýpala v mojom súkromnom živote, do čoho ju nič. Smiem sa spýtať, vy ste sa rozvádzali? Vy ste sa rozvádzali niekedy, pán Gál? (Ruch v sále. Prerušenie vystúpenia predsedajúcim.)
Sloboda, Vladimír, poslanec NR SR (2019-02-06):
Ďakujem pekne. Presne potvrdzujem, že asi toto je možno tá najdôležitejšia časť v tomto zákone, a to, že sa tam pridávajú ďalšie možnosti pokutovania práve za to, čo a akým spôsobom sa v zmysle tohto zákona používa. Namiesto toho, aby sme prirodzeným spôsobom vytvárali hrdosť na to, aké znaky a symboly používame a aby sme ich ďalej rozširovali kľudne aj kultúrnym spôsobom tak, ako bolo vytvorené napríklad to logo ľadového zväzu. Ďakujem.
Urban, Miroslav, poslanec NR SR (2020-09-22):
Začnem asi teda od pána Benčíka. Ja očkovanie nespochybňujem. Ja sa riadim nejakými odbornými vecami. Pozriem si to, naštudujem si, poradím sa s mojím pediatrom, keď očkujem deti, a zhodnotím si to sám. Tam išlo o ten, o tú povinnosť, viete. Veľa ľudí nemá rado, keď sa niečo nakáže, rozkáže sa to. Teraz sú tie, ozaj tých hoaxov je kopec, ale je dobre, keď sa tí ľudia rozhodnú sami, lebo ako tie nežiadúce účinky môžu byť, a potom si to tí ľudia, rodičia vyčítajú. Tak asi toľko. Ja nie som nejaký že antivakcinačná kampaň. Ja len chcem mať, tak ako keď prídete k lekárovi s infarktom, tak vám navrhnem, choďte na takéto vyšetrenie, na takéto, toto spravte, jedzte lieky a vy poviete, nie a idete domov. Ja vám nič nemôžem povinne nakázať, aby ste to užívali. Vy sa rozhodnete sám. Tak si myslím, že aj čo sa týka toho očkovania, je namieste vysvetliť, povedať, aké to má benefity, je tam nejaké riziko. A k pani doktorke Horváthovej, no kto by mal rozhodovať o tých deťoch. Ja viem, že keď sú malé, tak asi nerozhodnú o sebe sami, ale rozhodnú za nich rodičia. Ale kto to má, o tom rozhodnúť? Viete, jak sú potom komplikácie, zase je to na hlave tých rodičov. A tam sú, naozaj v Čechách bežia taká... legislatívne návrhy, čo sa týka odškodnenia týchto žien poškodených detí, aké dostanú, ale takisto aj sankcie, ak niektoré povinné očkovania. Treba sa zamyslieť, naozaj že či všetkých 10 očkovaní je nevyhnutných, povinných, kedy sa to má očkovať a podobne. A k tomu klubu. Ja si myslím, že som v najlepšom klube, čo tu je. To už tie oslavné ódy, to ja nepotrebujem počúvať. Viete, ja sa necítim ako odborník na epidemiológiu, ale ja si viem nájsť, kto je epidemiológ, a viem si to načítať. (Potlesk.)
M. Hort, podpredseda NR SR: (2008-07-01):
Otváram piaty rokovací deň 24. schôdze Národnej rady Slovenskej republiky. O ospravedlnenie svojej neúčasti na dnešnom rokovacom dni písomne požiadali títo poslanci a poslankyne: pani Milada Belásová, pán László Miklós, pán Ivan Mikloš, pán Zsolt Simon a pán Ján Slota. Mali by sme teraz pokračovať v prerušenej rozprave o návrhu na odvolanie poslanca Pavla Minárika z funkcie predsedu Výboru Národnej rady Slovenskej republiky pre kultúru a médiá. Je to tlač 685. Konštatujem ale, že navrhovateľ pán Mečiar sa nenachádza v sále, a preto pristúpime v zmysle schváleného programu k ďalšiemu bodu, ktorým je prvé čítanie o návrhu poslanca Národnej rady Slovenskej republiky Daniela Lipšica na vydanie zákona, ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov . Dávam teraz slovo poslancovi Danielovi Lipšicovi, aby návrh zákona uviedol. Nech sa páči, pán poslanec.
Budaj, Ján, poslanec NR SR (2016-10-12):
Ďakujem, ďakujem pekne. Podľa mojej mienky hráčska lobby proste bojuje o svoje záujmy v zákonoch, ktoré predkladala i v minulosti súčasná vláda, teda najmä SMER. V tom mali doteraz tri bariéry. Jedna bola, že občania sa môžu zbaviť herní, iba keď si zozbierajú petíciu, ktorá je neprimerane veľká. Druhá bola, že ak idú rušiť, tak musia rušiť všetko, čiže aj napríklad herne v hoteloch, tie sa samozrejme budú súdiť, lebo prídu o licencie, lebo pri reťazových hoteloch, ako je Kempinsky a podobných, je herňa súčasťou licencie. Čiže potom bude samospráva vystavená zastrašovaniu, že príde o obrovské pokuty. A znovu to skončí v prospech hráčskej loby. A teraz tomu vláda pridáva ďalšiu ochranu hráčskej loby, že môže síce zrušiť ministerstvo financií, ale obec má preukázať narušovanie verejného poriadku. Vážení, gamblerstvo sa neprejavuje narušovaním verejného poriadku na uliciach. Nie, gamblerstvo najmä u mládeže alebo predávanie drog v nejakých tých pokútnych herniach nie je vidno na uliciach a nie je možné ho tak ľahko preukázať, ako to predpokladá tento návrh. Ja v ňom, žiaľ, vidím, že namiesto uľahčenia možnosti prijať všeobecne záväzné nariadenie mu dáva ešte ďalšiu podmienku, a totiž, že obec má nejakým spôsobom číhať a preukázať opakované a neustále narušovanie verejného poriadku. Strieľa sa úplne mimo. A práve preto to budí dojem, že to má znovu poslúžiť len ochrane, ochrane záujmov hráčskej asociácie.
Pellegrini Peter, predseda NR SR (2015-11-20):
Prezentujme sa a hlasujme o bodoch 1 až 29 s odporúčaním gestorského výboru schváliť. (Hlasovanie.) Prítomných 124 poslancov, za hlasovalo 79, proti bol 1, zdržalo sa 43 poslancov, nehlasoval 1. Tieto body sme schválili.
Ďurica, Ondrej, poslanec NR SR (2021-03-30):
Ďakujem za slovo, pán podpredseda. Vážení kolegovia, ja si naozaj myslím a nemyslím si to len ja, ale určite si to myslia aj občania, aj postihnuté segmenty, ktoré za celú tú dobu nemohli vykonávať svoje, svoje povolanie, boli mimoriadne postihnuté touto pandémiou. Jednoducho si myslia, že je to príliš neskoro. To, si myslím, že netreba nikoho prehovárať alebo presviedčať. Je to jednoducho neskoro. Tí ľudia sa k tej pomoci alebo k nejakému signálu od štátu vôbec nedostali. To, že je to tak, ako to je, ja tomu pripisujem aj tú situáciu, ktorá panuje vo vládnej koalícii, a rôzne tie, rôzne tie kroky, ktoré, ktoré musela vláda sama so sebou urobiť, to už nevrátime. Vy sa s tým vysporiadajte, ako uznáte za vhodné, ako najlepšie viete, nie na úkor občanov a na úkor týchto podnikateľov a živnostníkov, ale pre ich prospech. A ja chcem pána ministra len veľmi pekne poprosiť, keď budete v tejto veci konať, tak konajte tak, aby k tým ľuďom tá pomoc reálne prišla a aby nebola naozaj mimoriadne zdĺhavá, mimoriadne náročná, aby sa k tej, k tej pomoci ľudia dostali, aby to nebolo pre nich byrokraticky zaťažujúce a aby konečne cítili, že ten štát, tak ako sa postaral o banky pri zrušení odvodu a tak ďalej, aby sa postaral aj o občanov, ktorí platia dane, platia všetky poplatky, sú právoplatnými občanmi Slovenskej republiky so všetkými svojimi povinnosťami, tak aby jednoducho cítili konečne tú podporu, pretože je pravda, že štáty neboli pripravené na túto situáciu, ale, preboha, je tu už, už rok tá situácia a tí ľudia napriek tomu, že nezarábajú, tak musia platiť všetky svoje odvody, všetky svoje poistenia a povinnosti si plnia a je na mieste, aby štát dal jasný signál týmto ľuďom a podal im pomocnú ruku konečne po tak dlhej dobe. Ďakujem pekne.
Blanár, Juraj, podpredseda NR SR (2023-03-22):
Teraz nás bude informovať pán spravodajca poslanec Liba za gestorský výbor pre hospodárske záležitosti o spravodajskej informácii k tomuto návrhu zákona.
Hrušovský, Pavol, podpredseda NR SR (2011-10-11):
Pani poslankyňa Blahová.
Osuský, Peter, poslanec NR SR (2017-06-21):
Na úvod jedna korektúra. Tá výstava v Moskve sa volá „Vystavka dostiženij narodnovo chazjajstva“. Teda nie „gosudarstva“. A zažil som ju pred 45 rokmi a musím povedať, že bola pôsobivejšia ako správa o drobných rybách chytených do sietí špeciálnej prokuratúry. Predsa len raketa Vostok v plnej šírke, ale i malý ligotavý Sputnik pôsobili predsa akýmsi spôsobom priekopnícky. Spomínam si v súvislosti s bojom proti ťažkým kalibrom korupcie na mediálnu správu o akomsi občanovi z Oravy či Kysúc, ktorý bol v súlade s paragrafmi stíhaný za korupciu lekára vo výške, myslím, 15 euro. Áno, to je komunálna úroveň boja s korupciou, tak ako Ladislav Smoljak vo filme Jáchyme, hoď ho do stroje hovorí kandidátovi výchovy proti korupcii: „Zuby nebrat, zuby nebrat!“ A pravda je, že v tejto úrovni, samozrejme, nie je hádam ani potrebná špeciálna prokuratúra, pretože chytanie tých, čo dávajú 15 euro lekárovi za péenku, je, samozrejme, možné na akejkoľvek úrovni a peniaze sa dajú stroviť aj lepšie, než aby sa spotrebúvali takto. A preto sa domnievam, že ozaj táto výstavka úspechov nedáva priveľký dôvod na to, aby vystavovateľ jej... (Prerušenie vystúpenia časomerom.)
Mezenská, Helena, poslankyňa NR SR (2012-07-26):
Pán predsedajúci, prosím, dajte hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky prideľuje predložený návrh zákona na prerokovanie výborom, a to: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet, Výboru Národnej rady Slovenskej republiky pre hospodárske záležitosti a napokon Výboru Národnej rady Slovenskej republiky pre pôdohospodárstvo a životné prostredie, a rovnako dajte hlasovať, aby za gestorský výbor určila hlasovaním Výbor Národnej rady Slovenskej republiky pre hospodárske záležitosti a že určené výbory návrh zákona prerokujú v druhom čítaní vo výboroch do 30 dní a v gestorskom výbore do 32 dní od prerokovania návrhu zákona v Národnej rade v prvom čítaní.
I. Mikloš, podpredseda vlády SR: (2001-12-04):
Vážené pani poslankyne, vážení páni poslanci, dovoľte mi požiadať vás o podporu vládneho návrhu zákona o jeho schválenie, tak ako sa to navrhuje v spoločnej správe výborov. Ďakujem pekne. J. Migaš, predseda NR SR: Ďakujem podpredsedovi vlády. Dávam slovo určenému spoločnému spravodajcovi výboru pre financovanie, rozpočet a menu poslancovi Ferdinandovi Petrákovi a prosím ho, aby informoval Národnú radu o výsledku rokovania výborov o tomto vládnom návrhu zákona, aby odôvodnil návrh a stanovisko gestorského výboru. Nech sa páči, pán poslanec.
Hort, Milan, podpredseda NR SR (2011-12-01):
Ďalší do rozpravy sa prihlásil pán poslanec a predseda výboru Ivan Štefanec. Nech sa páči.
Saloň, Marián, poslanec NR SR (2020-09-25):
Ďakujem veľmi pekne. Vážený pán predsedajúci, v rozprave neodznel žiadny návrh na zmenu uznesenia, prosím vás, dajte hlasovať o uznesení k tomuto bodu tak, ako som ho predstavil v rozprave.
Bačík, Branislav, predseda Výkonného výboru Fondu národného majetku SR (2015-06-30):
Ďakujem pekne za slovo, pani podpredsedníčka Národnej rady Slovenskej republiky. Vážené panie poslankyne, vážení páni poslanci, obdobne ako v predchádzajúcom materiáli uvedený materiál predkladám ako šéf fondu v súlade so zákonom č. 92/1991 Zb. o podmienkach prevodu majetku štátu na iné osoby v znení neskorších predpisov. Predkladaná ročná účtovná závierka je riadnou účtovnou závierkou Fondu národného majetku Slovenskej republiky. Bola zostavená za účtovné obdobie od 1. januára 2014 do 31. decembra 2014 podľa slovenských právnych predpisov, zákona o účtovníctve a postupov účtovania pre Fond národného majetku Slovenskej republiky. Účtovná závierka fondu tvorí súvahu fondu, výkaz o tvorbe a použití majetku fondu a výkaz o nákladoch na správnu činnosť fondu. Ročná účtovná závierka fondu za rok 2014 bola overená a jej správnosť, účtovnej závierky, potvrdená audítorom. Tak ako v predchádzajúcom materiáli, tento materiál bol prerokovaný a schválený dozornou radou fondu dňa 9. 4. 2015 a následne bol prerokovaný vo vláde 21. 4. 2015, ktorá odporučila uvedený materiál predložiť na rokovanie a schválenie Národnej rady Slovenskej republiky. Pani podpredsedníčka Národnej rady, toľko na úvod z mojej strany. Ďakujem pekne za pozornosť.
M. Číž, podpredseda NR SR: (2006-08-02):
Ďalším písomne prihláseným do diskusie je pán poslanec Brocka Július, pripraví sa pán Fronc Martin.
Kaník, Ľudovít, poslanec NR SR (2011-03-29):
Pán predsedajúci, dajte, prosím, hlasovať o zákone ako o celku s odporúčaním schváliť.
Danko, Andrej, predseda NR SR (2017-05-09):
Iste.